|  |  |  |
| --- | --- | --- |
| ED**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ** **ΕΚΠ/ΣΗΣ Κ. ΜΑΚΕΔΟΝΙΑΣ****ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ ΠΕΡΙΒΑΛΛΟΝ & ΤΗΝ ΑΕΙΦΟΡΙΑ****ΝΑΟΥΣΑΣ** |  | **ΣΗΜΑ ΚΠΕ σεJPG για κοπή με ψαλίδι****Νάουσα** 8/12/2021**Αριθ. Πρωτ.:** 3813 |

|  |  |  |
| --- | --- | --- |
| **Ταχ. Δ/νση:** Αγίου Νικολάου Τ.Κ. 59200 Νάουσα**Τηλέφωνο:** 2332025111**Ηλεκτρ. Δ/νση:** arapitsa@otenet.gr και kpenaousas@gmail.com  **Πληροφορίες:** Μπεκιάρης Γ. | **ΠΡΟΣ:****ΚΟΙΝ:**  |  **Δ/νσεις Α/θμιας και Β/θμιας Εκπ/σης Περιφ. Κεντρ. Μακεδονίας**  |

**Θέμα : ΄΄ Πρόσκληση για συμμετοχή σχολικών μονάδων σε εκπαιδευτικά προγράμματα**

 **του ΚΕΠΕΑ ( πρώην ΚΠΕ ) Νάουσας ΄΄**

Το ΚΕΠΕΑ Νάουσας καλεί τα σχολεία της Περιφερειακής Διεύθυνσης Εκπαίδευσης Κ. Μακεδονίας, Α/θμιας και Β/θμιας Εκπαίδευσης, να συμμετάσχουν σε μονοήμερα, δια ζώσης εκπαιδευτικά προγράμματα, για τη Β΄ Περίοδο Επισκέψεων, **Μάρτιος – Ιούνιος 2022**. Την αίτηση συμμετοχής την υποβάλλουν οι εκπαιδευτικοί ηλεκτρονικά στη φόρμα <https://forms.gle/NPUVDPDiFYjQTker6> έως την **Πέμπτη 16 Δεκεμβρίου 2021**. Τις αιτήσεις που θα υποβληθούν θα τις παραλάβουν και θα τις επεξεργαστούν οι Υπεύθυνοι Σ.Δ. ή Π.Ε. οι οποίοι θα αποστείλουν τους τελικούς ιεραρχημένους πίνακες αιτήσεων στο ΚΕΠΕΑ Νάουσας έως την Τρίτη 21 Δεκεμβρίου 2021. Στις Διευθύνσεις Εκπαίδευσης που δεν υπάρχουν Υπεύθυνοι Σ.Δ. ή Π.Ε. τις αιτήσεις θα επεξεργαστεί ο αρμόδιος υπάλληλος της Διεύθυνσης.

Η χρονική διάρκεια των μονοήμερων προγραμμάτων είναι από τις 09.30 έως και τις 13.30. Τα εκπαιδευτικά προγράμματα που θα υλοποιηθούν για το διάστημα αυτό είναι:

1. **Τα κατορθώματα μιας δροσοσταλιάς** (για μαθητές Νηπιαγωγείου, Α΄ και Β΄ τάξεων Δημοτικού Σχολείου, Ειδικών Σχολείων)
2. **Αράπιτσα το ποτάμι μας**  (για μαθητές Γ΄- ΣΤ΄ τάξεων του Δημοτικού Σχολείου, Γυμνασίου και Λυκείου)
3. **Στα μονοπάτια του Βερμίου**  (για μαθητές Γ΄-ΣΤ΄ τάξεων του Δημοτικού Σχολείου, Γυμνασίου και Λυκείου)
4. **Ξετυλίγοντας κλωστές και νήματα στα αδράχτια της βιομηχανικής Νάουσας**  (για μαθητές Ε΄-ΣΤ΄ τάξεων του Δημοτικού Σχολείου, Γυμνασίου και Λυκείου)
5. **Νόστιμα υγιεινά προϊόντα από τη μάνα γη** (για μαθητές Γυμνασίου και Λυκείου)
6. **Κομποστοποίηση – Αντιγράφοντας τη φύση** (για μαθητές Γ΄-ΣΤ΄ τάξεων του Δημοτικού Σχολείου)
7. **Περί φυτών μύθων και ιστορίας** **στο Νυμφαίο της Μίεζας (σχολή Αριστοτέλη)** (για μαθητές Ε΄-ΣΤ΄ τάξεων του Δημοτικού Σχολείου, Γυμνασίου και Λυκείου)

Μετά την αποστολή της αίτησης εκ μέρους των σχολικών μονάδων, το ΚΕΠΕΑ ( ΚΠΕ) Νάουσας, θα επικοινωνήσει μαζί τους ( με αυτά που θα επιλεγούν ) για τον καθορισμό της ημερομηνίας επίσκεψης. Η κατάσταση με τα σχολεία που θα επιλεγούν θα κοινοποιηθεί στις Δ/νσεις Εκπ/σης της Π.Δ.Ε. Κ. Μακεδονίας. Οι Διευθυντές των σχολικών μονάδων που θα επιλεγούν για να επισκεφθούν το ΚΕΠΕΑ (ΚΠΕ) Νάουσας θα πρέπει να αποστείλουν, ηλεκτρονικά, κατάσταση με τον αριθμό μητρώου (όχι ονόματα) εκπαιδευτικών και μαθητών που θα συμμετέχουν στο εκπαιδευτικό πρόγραμμα του ΚΕΠΕΑ (ΚΠΕ) Νάουσας, υπογεγραμμένη από τους ίδιους και σφραγισμένη.

Τα εκπαιδευτικά προγράμματα θα υλοποιηθούν διά ζώσης, τηρώντας τα υγειονομικά μέτρα που προβλέπονται για τις σχολικές μονάδες και τις επισκέψεις τους σε χώρους εκτός της σχολικής μονάδας. Την ευθύνη της τήρησης όλων των απαραίτητων μέτρων θα έχουν οι συνοδοί εκπαιδευτικοί. Οι επισκέψεις των σχολείων θα γίνουν χωρίς δαπάνες εκ μέρους του ΚΕΠΕΑ, εκτός κι αν υπάρξει διαφορετική οδηγία από το ΙΝΕΔΙΒΙΜ. Για οποιαδήποτε αλλαγή προκύψει σχετικά με τον προγραμματισμό των επισκέψεων, λόγω covid-19, ή μη έγκρισης από το ΥΠΑΙΘ, τα σχολεία θα ειδοποιηθούν από το ΚΕΠΕΑ (ΚΠΕ) Νάουσας.

Το ΚΕΠΕΑ (ΚΠΕ) Νάουσας υλοποιεί τις δράσεις του στο πλαίσιο της Πράξης «Κέντρα Περιβαλλοντικής Εκπαίδευσης (ΚΠΕ) – Περιβαλλοντική Εκπαίδευση (Β Κύκλος)» του Ε.Π. «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση 2014-2020» με τη συγχρηματοδότηση της Ελλάδας και της Ευρωπαϊκής Ένωσης.

**Ο ΑΝΑΠΛ. ΥΠΕΥΘΥΝΟΣ ΤΟΥ ΚEΠΕA**

 

**ΜΠΕΚΙΑΡΗΣ ΓΕΩΡΓΙΟΣ**